

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 15.septembrī Nr.**459**  (prot.Nr.**20**, **8**.§)

## Par Daugavpils pilsētas Sporta pārvaldes

## slēguma finanšu pārskata apstiprināšanu un apropriācijas pārdali

Pamatojoties uz likuma “Par pašvaldībām” 21.panta pirmās daļas 2.punktu, Daugavpils pilsētas domes 2016.gada 22.jūnija lēmumu Nr.352 “Par Daugavpils pilsētas Sporta pārvaldes likvidāciju”, Daugavpils pilsētas domes 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 8.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/ pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, ņemot vērā Daugavpils pilsētas domes Finanšu komitejas 2016.gada 8.septembra sēdes protokolu Nr.23, atklāti balsojot: PAR – 12 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, J.Zaicevs), PRET – nav, ATTURAS – nav, **Daugavpils pilsētas dome nolemj:**

## 1. Apstiprināt Daugavpils pilsētas Sporta pārvaldes (reģ.Nr.90000399043, juridiskā adrese: Stacijas ielā 47A, Daugavpilī) slēguma finanšu pārskatu saskaņā ar pielikumu Nr.1.

2. Samazināt pašvaldības budžeta apropriāciju, kas bija paredzēta Daugavpils pilsētas pašvaldības iestādei “Daugavpils pilsētas Sporta pārvalde” (turpmāk – Sporta pārvalde) (reģ.Nr.90000399043, juridiskā adrese: Stacijas ielā 47A, Daugavpilī) un palielināt pašvaldības budžeta apropriāciju Daugavpils pilsētas domei (reģ.Nr.9000077325, juridiskā adrese: K.Valdemāra ielā 1, Daugavpilī) Sporta un jaunatnes departamenta noteikto uzdevumu izpildei saskaņā ar pielikumiem Nr.2 un Nr.3.

Pielikumā: 1. Daugavpils pilsētas Sporta pārvaldes slēguma finanšu pārskats.

2. Daugavpils pilsētas Sporta pārvaldes ieņēmumu un izdevumu tāmes grozījumi 2016.gadam.

3. Daugavpils pilsētas domes ieņēmumu un izdevumu tāmes grozījumi 2016.gadam.

Domes priekšsēdētājs *(personiskais paraksts) J.*Lāčplēsis